b'\n_START_ARTICLE_\nAlbert Ik\xc3\xa4heimo\n_START_PARAGRAPH_\nAlbert Ik\xc3\xa4heimo eli Karhu-Alpi tai Ik\xc3\xa4-Alpi (29. huhtikuuta 1904 Salla \xe2\x80\x93 19. maaliskuuta 1989) oli suomalainen Savukosken Martinkyl\xc3\xa4ss\xc3\xa4 asunut pienviljelij\xc3\xa4 ja karhunkaataja._NEWLINE_Sallan Kurtinkyl\xc3\xa4ss\xc3\xa4 syntyneen Albert Ik\xc3\xa4heimon vanhemmat olivat kruunun mets\xc3\xa4nvartija Pekka Fabian Ik\xc3\xa4heimo ja Tiina Maria Katainen. Perhe muutti my\xc3\xb6hemmin Kurtista V\xc3\xa4rri\xc3\xb6joen varteen Savukoskelle. Alpi meni 1931 naimisiin Helga Luiron kanssa ja asettui asumaan V\xc3\xa4rri\xc3\xb6joen varteen parin kilometrin p\xc3\xa4\xc3\xa4h\xc3\xa4n vanhempiensa talosta._NEWLINE_Turkismets\xc3\xa4styksell\xc3\xa4 seitsenlapsisen perheens\xc3\xa4 el\xc3\xa4tt\xc3\xa4nyt Alpi kaatoi el\xc3\xa4m\xc3\xa4ns\xc3\xa4 aikana 50 karhua, l\xc3\xa4hes 30 ahmaa, muutaman suden ja noin tuhat kettua. Lis\xc3\xa4ksi h\xc3\xa4n mets\xc3\xa4sti hirvi\xc3\xa4, n\xc3\xa4\xc3\xa4ti\xc3\xa4, saukkoja ja mets\xc3\xa4kanalintuja sek\xc3\xa4 kalasti._NEWLINE_Kirjailija Arto Paasilinna kirjoitti vuonna 1964 Alpista esikoisteoksensa Karhunkaataja Ik\xc3\xa4-Alpi.'